Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16333

2. SELCAL RENDSZER 2.1 Ennek az anyagnak az a célja, hogy a SELCAL rendszer működésére vonatkozó információt és útmutatást szolgáltasson. Ez kapcsolódik a II. Rész, 3. Fejezet által tartalmazott Ajánlott Gyakorlatokhoz. 1) Funkció. A SELCAL rendszer célja lehetővé tenni az egyes légijárművek szelektív hívását a földi állomást a légijárművel összekötő rádiótelefon csatornákon keresztül, és az a célja, hogy az útvonal-frekvenciákon üzemeljen a meglévő HF és VHF föld-levegő kommunikációs adókkal és vevőkkel, minimális elektromos és mechanikai módosítással. A föld-levegő kommunikációs kapcsolat normális működésének érintetlennek kell maradnia, kivéve az olyan időszakokat, mint például amikor a szelektív hívási funkciót kialakítják. 2) Üzemelési alapelvek. A szelektív hívást a földi adó kódolója hajtja végre, amely kódolt hang-impulzusok egy csoportját küldi a légijármű vevőnek és dekódolónak. A fedélzeti vevő és dekódoló berendezés egy indikátor segítségével képes a helyes kód vételére és értelmezésére, és az összes többi kód elutasítására véletlen zaj és interferencia jelenlétében. A kódoló berendezés földi része (földi szelektív hívó egység) szállítja a kódolt információt a föld-levegő adónak. A fedélzeti szelektív hívó egység az a speciális fedélzeti berendezés, amely a légijárművön meglévő kommunikációs vevővel üzemel, lehetővé téve a föld-levegő jelek dekódolását a jel indikátoron lévő kijelző számára. A jel indikátor típusnál úgy lehet választani, hogy illeszkedjen a felhasználó üzemelési követelményeihez és egy lámpából, egy csengőből, egy "harangból" vagy ilyen jelző berendezések tetszőleges kombinációjából állhat. 2007/70/II. szám ANNEX 10/IV. Légiforgalmi távközlés: Ellenőrző radar és összeütközés elhárító rendszerek IV. kötet 3. kiadás – 2002. július

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes